ගැහැණු ළමුන් 18 දෙනෙකු හා පිරිමි ළමුන් තිදෙනෙකු මෙසේ රෝගී වී ඇත.ඇඹිලිපිටිය හා වලස්මුල්ල ප්‍රදේශවල ඇති පුද්ගලික උපකාර පන්ති වල සිසු-සිසුවියන් ඔවුන්ගේ වාර්ෂික චාරිකාව සඳහා ගම්පොළ අම්බුළුවාව නැරඹීමට පැමිණි අවස්ථාවේ මෙම සිද්ධියට මුහුණපා තිබේ.පෙරේදා දහවල් අම්බුළුවාව කන්ද තරණය කොට එහි සිරි නරඹමින් සිටියදී අධික මීදුමත් සමඟ දැඩි සීතලට හසුවී ඔවුන් මෙසේ රෝගී වී තිබේ.මුලින් 10 දෙනකු මෙසේ අසාධ්‍ය වී ඇති අතර ඔවුන් වහාම ගම්පොළ ශික්ෂණ රෝහලට ඇතුළත් කොට තිබුණි.ඊයේ (10) උදෑසන වන විට මෙම පිරිස 21 දක්වා ඉහළ ගොස් තිබුණි.